stanford-oval/wikipedia huggingface dataset:
בליל זה יבכיון
על תוכן הקינה ומקורות עליהן היא נסמכת

תשעה באב היא תענית ציבור על אבלות החורבן היחידה שמתחילה כבר מהלילה. קינה זו הנאמרת בליל התענית, מעמידה במרכזה את תשעה באב כזמן המוּעד לפורענויות, החל מדור המדבר דרך חורבן בתי המקדש ושאר צרות שאירעו לעם ישראל בתאריך זה או בסמיכות לו במהלך הדורות. כאשר ראש וראשון להם הוא אירוע הבכיית החינם של דור המדבר, בגינה נגזר על עם ישראל שלא ייכנסו לארץ ישראל אלא ימותו במדבר כ-40 שנה. כמובא בדברי חז"ל במסכת סנהדרין
ואותו הלילה שבכו ומאסו בארץ חמדה היה ליל תשעה באב, אמר הקב"ה: אתם בכיתם בכיה של חינם, ואני אקבע לכם בכיה לדורות
וכפי שמתארת בדיעבד הגמרא במסכת תענית
חמישה דברים אירעו את אבותינו בתשעה באב: "נגזר על אבותינו שלא יכנסו לארץ, וחרב הבית בראשונה ובשניה, ונלכדה ביתר, ונחרשה העיר
הבית הראשון (והפזמון) של הקינה, מדבר בגוף ראשון, כאשר זיהוי הדובר יכול להיות המשורר או הקורא המדברים בשם עם ישראל המדבר על עצמו בלשון יחיד. או אף הקב"ה המקונן בעצמו על עם ישראל, בדומה למדרש חז"ל במסכת ברכות
אמר רבי יוסי: פעם אחת הייתי מהלך בדרך, ונכנסתי לחורבה אחת מחורבות ירושלים להתפלל...
ואמר לי: בני, מה קול שמעת בחורבה זו? ואמרתי לו: שמעתי בת קול שמנהמת כיונה ואומרת: אוי לבנים שבעונותיהם החרבתי את ביתי ושרפתי את היכלי והגליתים לבין האומות. ואמר לי: חייך וחיי ראשך, לא שעה זו בלבד אומרת כך, אלא בכל יום ויום שלש פעמים אומרת כך...
הביטוי בפזמון: "ויבכו את השריפה אשר שרף ה'", מתייחס לשריפת בתי המקדש וחורבן הבית הלאומי בארץ ישראל ברם מקור הביטוי באותם מילים הוא פסוק מספר ויקרא. מילים אלו לקוחות מדברי משה רבנו לאהרן אחיו הכהן הגדול לאחר שריפתם של שני בניו, נדב ואביהוא, ביום חנוכת המשכן כיוון שהקריבו בה אש זרה אשר לא ציווה ה'. מאז חוזר ומשמש ביטוי זה בספרות ובהספדים כאשר ישנה התייחסות לקורבנות של עם ישראל באסונות שונים ובמיוחד בשואה או לפטירתם בטרם עת של תלמידי חכמים גדולים.
הביטוי בקינה:"וְהָלְכָה בַּשִּׁבְיָה בְּכָל פֶּה נֶאֱכֶלֶת" רומז על דברי התוכחה בפרשת בחוקותי שבספר ויקרא: "וַאֲבַדְתֶּם בַּגּוֹיִם וְאָכְלָה אֶתְכֶם אֶרֶץ אֹיְבֵיכֶם".
והביטוי באותו בית: "וְאֵשׁ עִם גַּחֶלֶת. יָצְאָה מֵאֵת יְיָ." רומז על הפסוק בספר יחזקאל: "בֹּא אֶל־בֵּינוֹת לַגַּלְגַּל אֶל־תַּחַת לַכְּרוּב וּמַלֵּא חָפְנֶיךָ גַחֲלֵי־אֵשׁ גו' וּזְרֹק עַל־הָעִיר".
בבית הנ"ל נמשלים ישראל לבת המשולחת מבית אביה.
הבית הפותח במשפט: "בְּלֵיל זֶה הַגַלְגַל סִבֵּב הַחוֹבָה. רִאשׁוֹן גַם שֵׁנִי בֵּיתִי נֶחְרְבָה" מתייחס לתופעה שחזרו ונישנו צרות גדולות דווקא במועד זה. זאת על פי מאמר חז"ל במסכת תענית:
מגלגלין זכות ליום זכאי וחובה ליום חייב אמרו כשחרב בית המקדש בראשונה אותו היום ערב תשעה באב היה ומוצאי שבת היה ומוצאי שביעית היתה ומשמרתה של יהויריב היתה והלוים היו אומרי' שירה ועומדין על דוכנם ומה שירה היו אומרים (תהלים צד, כג) וישב עליהם את אונם וברעתם יצמיתם ולא הספיקו לומר יצמיתם ה' אלהינו עד שבאו נכרים וכבשום...
ואף על פי שחז"ל מדגישים שאין אנו תלויים במזלות הם מסבירים מדוע ייתכן שפורענות בדבר שחזרו וקילקלו אותו באופן שהגדישו את הסאה, אזי יכולה היא לחזור באותו זמן בו התחייבו על החטא לראשונה בעבר.
בבית זה נמשלים עם ישראל לאשה סוטה הנעזבת על ידי אישהּ. כאלמנה שאין בעלה עשוי לשוב, וכעגונה שאינה יכולה להינשא לאחר.
סיום הבית במילים: "וַתֹּאמֶר צִיּוֹן עֲזָבַנִי ה'" לקוח מהפסוק בספר ישעיהו: "וַתֹּאמֶר צִיּוֹן עֲזָבַנִי ה', וַאדֹנָי שְׁכֵחָנִי".
מילות הקינה באחד מנוסחי עדות המזרח

בְּלֵיל זֶה יִבְכָּיוּן וְיֵלִילוּ בָנַי, לֵיל חָרַב בֵּיתִי וְנִשְׂרְפוּ אַרְמוֹנָי

וְכָל בֵּית יִשְׂרָאֵל יֶהְגּוּ בִיגוֹנַי, יִבְכּוּ הַשְּׂרֵפָה אֲשֶׁר שָׂרַף יְיָ



בְּלֵיל זֶה אֵרְעוּ לִי חֲמִשָּׁה דְבָרִים קָשִׁים,	נִגְזַר עַל אָבוֹת וְהָיוּ נֶעֱנָשִׁים

לְבִלְתִּי יִכָּנְסוּ לְתוֹךְ אֶרֶץ קְדוֹשִׁים, וְנֶחֱרַב הַבַּיִת וְגַם חָרְשׁוּ חוֹרְשִׁים

רִאשׁוֹן גַּם שֵׁנִי יְשָׁנִים עִם חֲדָשִׁים, וְגַם נִלְכְּדָה בִיתֵר וְהֳיְתָה לְפַח מוֹקְשִׁים

בְּלֵיל זֶה כִּי הָיְתָה סִבָּה מֵאֵת יְיָ, יִבְכּוּ הַשְּׂרֵפָה אֲשֶׁר שָׂרַף יְיָ



בְּלֵיל זֶה תְּיֵלִיל מַר עֲנִיָּה נִבְדֶּלֶת, וּמִבֵּית אָבִיהָ כְּהַיּוֹם נֶחְדֶּלֶת

וְעוֹרֶכֶת בָּכוֹת וְקִינִים מְיַלֶּלֶת, כִּי נִשְׂרַף בֵּיתָהּ בְּלַבַּת אוֹכֶלֶת

וְיָצְאָה גַחֶלֶת וְאֵשׁ מֵאֵת יְיָ, יִבְכּוּ הַשְּׂרֵפָה אֲשֶׁר שָׂרַף יְיָ



בְּלֵיל זֶה הֶגְלָנִי וְאֶת בֵּיתִי הֶחֱרִיב, בְּתִשְׁעָה לַחֹדֶשׁ בִּשְׁעַת הַמַּעֲרִיב

אֲנִי עַל מִשְׁמַרְתִּי מִשְׁמֶרֶת יְהוֹיָרִיב, וְנִכְנַס הָאוֹיֵב וְאֶת זְבָחָיו הִקְרִיב

וּבָא אֶל מִקְדָּשִׁי וְלֹא צִוָּה יְיָ, יִבְכּוּ הַשְּׂרֵפָה אֲשֶׁר שָׂרַף יְיָ
ראו גם

קינות לתשעה באב
הערות שוליים

↑  ברודי (מבחר השירה העברית עמ' מב) ודוידסון (אוצר השירה והפיוט ב 721), מייחסים אותו לקלירי, אבל אין שום הוכחה לכך, והיום מקובל שאינו של הקלירי, ראו דניאל גולדשמידט, סדר הקינות לתשעה באב, הערה 25 במבוא.
↑  שכן בקצת קהילות נוסח אשכנז המערבי, כולל פפד"מ, אין אומרים אותו. ראו שלמה זלמן גייגר, דברי קהלת, פפד"מ תרכ"ב, עמוד 93
↑  נוסח בית זה מופיע כאן, אמירתו נזכרה בספר מהרי"ל.
↑  תלמוד בבלי, מסכת סנהדרין, דף ק"ד, עמוד ב'
↑  תלמוד בבלי, מסכת תענית, דף כ"ו, עמוד ב'
↑  תלמוד בבלי, מסכת תענית, דף ג', עמוד א'
↑  ספר ויקרא, פרק י', פסוק ו'
↑  ספר ויקרא, פרק כ"ו, פסוק ל"ח
↑  ספר יחזקאל, פרק י', פסוק ב'
↑  תלמוד בבלי, מסכת תענית, דף כ"ט, עמוד א'
↑  ספר ישעיהו, פרק מ"ט, פסוק י"ד
Doin' It Right

"Doin' It Right" הוא שיר שנכתב ובוצע על ידי צמד המוזיקה האלקטרונית הצרפתי דאפט פאנק והמוזיקאי האמריקאי פנדה בר מלהקת אנימל קולקטיב. זהו שיר מתוך אלבום האולפן הרביעי של דאפט פאנק Random Access Memories משנת 2013, והיה האחרון שהוקלט עבור האלבום. השיר הופץ לתחנות רדיו אלטרנטיביות בארצות הברית ב-3 בספטמבר 2013 כסינגל השלישי מתוך Random Access Memories. לפני כן, הוא הופיע במצעדי תקליטים בצרפת, ארצות הברית ובריטניה עקב הורדות דיגיטליות של האלבום. "Doin' It Right" זכה לקבלת פנים ביקורתית חיובית, כאשר חלק מהמבקרים הגדירו אותו כהיצירה הטובה ביותר של הלהקה מתוך האלבום כולו.
רקע

"Doin' It Right" היה השיר האחרון שהוקלט עבור Random Access Memories. נואה לנוקס, הידוע יותר בשם הבמה שלו פנדה בר, שמע לראשונה על דאפט פאנק דרך הווידאו קליפ של השיר "Around the World", שהכיר לו היבטים רבים של מוזיקת דאנס אלקטרונית. מאוחר יותר הוא ביקש מהצמד לעשות רמיקס לשיר של אנימל קולקטיב, אך הם סירבו. בקשה לעשות רמיקס לשיר סולו של פנדה בר נדחתה גם על ידי דאפט פאנק מכיוון שכבר לא היה להם עניין לעשות "דברים כאלה". עם זאת, הצמד שמר את פנדה בר בחשבון לשיתוף פעולה, והזמינו אותו לסשנים של Random Access Memories בפריז שנה וחצי לאחר מכן.
תרומתו של לנוקס נרשמה בתוך חלון של שלושה ימים, מה שנוגד את גישתו הרגילה של העלאת רעיון במשך תקופה ארוכה. הוא סיפר כי לאחר שהמיקרופונים באולפן הוכנו ונבדקו קולו, הוא קיבל הוראה פשוט "לעשות משהו טוב". בתחילה ניסה כמה רעיונות, שאף אחד מהם לא הדהד בקבוצה באולפן. הרעיון שהפך ל-"Doin' It Right" עלה בשלב מאוחר מאוד של הסשנים מתוך גחמה, שדאפט פאנק הגיבו אליה בחיוב. לנוקס ציין כי כוונתו הייתה ליצור שיר שאינו של פנדה בר או דאפט פאנק, אלא "לפגוע במטרה שהייתה מושלמת בתוכנו. בהחלט הרגשתי שיצאתי מאזור הנוחות שלי, אבל בסופו של דבר על זה כל השיר".
משתתפים

קרדיטים הותאמו מההערות של Random Access Memories.
דאפט פאנק - הפקה, שירה, סינתיסייזר מודולרי
פנדה בר - שירה
הערות שוליים

↑  Clash Magazine Music News, Reviews & Interviews, ClashMusic, Track-By-Track: Daft Punk - Random Access Memories, Clash Magazine Music News, Reviews & Interviews, ‏2013-04-30 (באנגלית בריטית)
↑  Daft Punk revient avec "Random Access Memories", O, ‏2013-04-18 (בצרפתית)
1 2  "Daft Punk | Random Access Memories | The Collaborators, Episode 5: Panda Bear", יוטיוב
1 2  R. J. Cubarrubia, Panda Bear: Daft Punk Make Old Sound New, Rolling Stone, ‏2013-04-24 (באנגלית אמריקאית)
↑  Condé Nast, Daft Punk: Cover Story Outtakes, Pitchfork, ‏2013-05-15 (באנגלית אמריקאית)
↑  Random Access Memories (liner notes). Daft Punk. Columbia Records. 2013.
| דאפט פאנק |
| --- | --- | --- |
תומא בנגלטר • גי-מנואל דה הומם-קריסטו
| אלבומי אולפן | Homework‏ • Discovery‏ • Human After All‏ • Random Access Memories‏ |  |
| אלבומי הופעה | ‏Alive 1997‏ • Alive 2007‏ |  |
| פסקול | Tron: Legacy‏ |  |
| אלבומי רמיקס | Daft Club‏ • Human After All: Remixes‏ • Tron: Legacy Reconfigured‏ • Homework (Remixes)‏ |  |
| אלבומי אוסף | Musique Vol. 1 1993–2005‏ • Random Access Memories (10th Anniversary Edition)‏ |  |
| סינגלים | Da Funk‏ • Around the World‏ • Burnin'‏ • Revolution 909‏ • One More Time‏ • Aerodynamic‏ • Digital Love‏ • Harder, Better, Faster, Stronger‏ • Face to Face‏ • Something About Us‏ • Robot Rock‏ • Technologic‏ • Human After All‏ • The Prime Time of Your Life‏ •  Derezzed‏ • Get Lucky‏ • Lose Yourself to Dance‏ • Doin' It Right‏ • Instant Crush‏ • Give Life Back to Music‏ • Infinity Repeating (2013 Demo)‏ |  |
| שירים בהשתתפות | Starboy‏ • I Feel It Coming‏ |  |
| שירים נוספים | Giorgio by Moroder‏ • Touch‏ • Fragments of Time‏ • Contact‏ |  |
| סיבובי הופעות | Daftendirektour‏ • Alive 2007‏ |  |
| סרטים | D.A.F.T.: A Story About Dogs, Androids, Firemen and Tomatoes‏ • אינטרסטלה 5555‏ • אלקטרומה של דאפט פאנק‏ |  |
| ערכים קשורים | דארלין'‏ • פיניקס‏ • Roulé‏ • Crydamoure‏ • Music Sounds Better with You‏ |  |
דיסקוגרפיה של דאפט פאנק • שירים שהוקלטו על ידי דאפט פאנק
| --- | --- |
בקרת זהויות :  MusicBrainz work: fd71da50-bf1d-4ff4-a8ab-8a700d40f3ce
LG V20

| --- | --- |

 מידע כללי
 סוג:  דגם של טלפון חכם 
 יצרן:  LG
 תאריך הפצה:  6 בספטמבר 2016
 סדרה:  סדרת LG V 
 הקודם בסדרה:  LG V10 
 הבא בסדרה:  LG V30 
 מידע טכני
 מערכת הפעלה:  אנדרואיד 7.0 נוגט
 מעבד:  2 ליבות Kryo בתדר 2.15GHz
 נפח אחסון:  64GB/32GB
 זיכרון:  4GB
 מסך:  5.7 אינץ', 1440x2880
 מצלמה:  16 מגה-פיקסל (אחורית) 5 מגה פיקסל (קדמית)
 סוללה:  3200mAh
 קישוריות:  Bluetooth 5.0
 מידות
 רוחב:  78.1 מ"מ 
 גובה:  159,764 מ"מ 
 עובי:  7.6 מ"מ 
 משקל:  174 גרם
 צורה:  מלבן
 אתר רשמי
 
LG V20 הוא טלפון חכם בעל מסך מגע שיצרה חברת LG אלקטרוניקה כחלק מסדרת LG V. הטלפון הוכרז ב-6 בספטמבר 2016 בכנס MWC כיורשו של הLG V10. לאחר כשנה בלבד הוכרז הטלפון החכם הבא בסדרה, LG V30, כיורשו של ה־V20.
תכונות > חומרה

ה־V20 כלל ברובו את המרכיבים והעיצוב של הLG G5. בדומה למכשיר, ה־V20 עשוי מאלומיניום ובעל מכסה פלסטיק עליון, USB ולחצן אחורי הקורא טביעות אצבע.ה־V20 זמין בצבעי כסף, אפור וורוד. המכשיר בעל 5.7 אינץ' ותצוגת 1440p עם LCD מצופה זכוכית. בדומה ל־V10, המכשיר בעל מצלמה כפולה קדמית. המכשיר כולל את הרמקול "ES9218". המכשיר בעל 4GB של RAM ונפח אחסון של עד 64GB. גודל המכשיר הוא 159.7 מ"מ לאורך, 78.1 מ"מ לרוחב ו-7.6 מ"מ עובי. צורת המכשיר היא מלבן עם פינות עגולות ומשקלו 174 גרם. המעבד הגרפי של המכשיר הוא Adreno 530.
תכונות > תוכנה

ה־V20 כולל את מערכת האנדרואיד 7.0 נוגט ומערכת LG UX 5.0.
הערות שוליים

↑  "סקירה: LG V20 - מתעלה על הציפיות". TGspot. 2016-12-02. נבדק ב-2018-03-21.
↑  "LG V20 - כמהזה". נבדק ב-2018-03-21.
↑  "LG V20 review". TechRadar (באנגלית). נבדק ב-2018-03-21.
↑  LG V20 - מפרט מלא, באתר מגזין גאדג'טים וטכנולוגיה - Gadgety.co.il | גאדג'טי
↑  "LG launches V20 smartphone with Android 7.0 Nougat". The Verge. נבדק ב-2018-03-21.
בלילה (שיר של יצחק קלפטר ויעל לוי)

| --- | --- |
 סינגל בביצוע יצחק קלפטר ויעל לוי
 יצא לאור:  29 במרץ 1980
 שפה:  עברית
 אורך:  4:30
 כתיבה:  יורם טהרלב
 לחן:  יצחק קלפטר
 עיבוד:  שם טוב לוי
 
בַּלַּיְלָה הוא שיר בביצוע הזמרים הישראלים יצחק קלפטר ויעל לוי. יורם טהרלב כתב את השיר, ויצחק קלפטר הלחין אותו. השיר התמודד בפסטיבל הזמר והפזמון תש"ם (1980) והגיע למקום החמישי בתחרות.
על השיר

"בלילה" השתתף בפסטיבל הזמר והפזמון תש"ם (1980), שנערך ב־29 במרץ 1980. השיר מסמן את תחילת קריירת הסולו של יצחק קלפטר. קלפטר ויעל לוי כבר שיתפו פעולה קודם לכן במופע "שיחות סלון" של יהונתן גפן, וקלפטר גם הלחין (לאחר הפסטיבל) כמה שירים באלבום הבכורה של לוי.
מחבר השיר, יורם טהרלב, בחן בשיר את נקודת המבט של ילדים, ששונה לדבריו מזו של מבוגרים:
ישנם הרבה דברים שהילדים רואים ואנחנו לא רואים. וגם בסיפורים ובאגדות הם רואים ושומעים דברים אחרים לגמרי מהדברים שהאדם המבוגר שומע. השיר הזה, "בלילה" מנסה לספר את סיפורן של אגדות הילדים ואיך הן באמת קורמות עור וגידים.
יחס הביקורת

אמיר שוורץ מ־ynet מנה את השיר בין עשרת השירים הגדולים של יצחק קלפטר, וכתב על הדואט של קלפטר ולוי: "השילוב בין הקול הצלול שלה, הקול העבה שלו, המילים היפות של יורם טהרלב לבין העיבוד התזמורתי המתבקש עם הכינורות, הולידו אחד מהשירים הכי יפים שהופיעו אי פעם בפסטיבל הזמר והפזמון. למרות שהשיר לא זכה בתחרות, קלפטר הבין שהוא בשל לצאת לדרך עצמאית".
מצעדי פזמונים

השיר הוצג ב"פינה לשיפוטכם" של "מקום בצמרת", מצעד הפזמונים השבועי של רשת ג', ב־1 באפריל 1980 והגיע בשיאו למקום השלישי ב־25 ביוני 1980. הוא יצא מהמצעד ב־13 באוגוסט 1980 בתום 16 שבועות צעידה.
מצעדי פזמונים > מיקומי שיא

|   ‏‏‏  מצעדים שבועיים (1980)> מדינה |   ‏‏‏  מצעדים שבועיים (1980)> מצעד |   ‏‏‏  מצעדים שבועיים (1980)> מיקום שיא |   ‏‏‏  מצעדים שבועיים (1980)>  |
| --- | --- | --- | --- |
|  ישראל | רשת ג' | 3 |  |
גרסאות נוספות

ב־2022 חידשו את השיר גיל בר הדס ואחותו רוני בר הדס במסגרת "יעלה ויבוא" – פרויקט המחווה לשירי טהרלב.
הערות שוליים

1 2  פסטיבל הזמר והפזמון | 1980, באתר כאן
1 2 3  נתוני היצירה, באתר אקו"ם
↑  הזמר והפזמון הישראלי תש"מ 1980, באתר Discogs
1 2  אמיר שוורץ, צליל מכוון: השירים הגדולים של יצחק קלפטר, באתר ynet, 8 בדצמבר 2022
↑  יורם טהרלב, מבחר שירים | בלילה, באתר taharlev.com
↑  השיר מוצג ב"פינה לשיפוטכם" במצעד רשת ג', באתר פזמונט
1 2  מיקום שיא במצעד השבועי של רשת ג' (3), באתר פזמונט
↑  השיר יוצא ממצעד רשת ג', באתר פזמונט
↑   רוני וגיל בר הדס - בלילה (מתוך פרוייקט "יעלה ויבוא"), סרטון בערוץ "צאן ברזל", באתר יוטיוב (אורך: 03:41)
ארכיאוצרטופס

| ארכיאוצרטופס |
| --- | --- |
  למעלה, שחזור אפשרי עם נוצות למטה, השוואה של Archaeoceratops לחתול
תקופה
קרטיקון תחתון, 125 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרטופסים
משפחה:: ארכיאוצרטופסיים
סוג:: ארכיאוצרטופס
מינים
 Archaeoceratops oshimai  Archaeoceratops yujingziensis
שם מדעי
 Archaeoceratops

ארכיאוצרטופס (שם מדעי: Archaeoceratops; משמעות השם: "פרצוף מקורנן עתיק") הוא סוג של דינוזאור צרטופסי שהיה דומה במראה לפרוטוצרטופסיים, אך היה קדום יותר וחי לפני 125 מיליון שנה.
מאובניו של היצור נמצאו במחוז גאנסו שבצפון-מרכז סין. נמצאו 2 מינים בסוג. כיום הוא מצוי במשפחה עצמאית - ארכיאוצרטופסיים (Archaeoceratopsidae). ייתכן שגם הסוגים Helioceratops ואולי גם Yamaceratops משויכים למשפחה.
יצור זה קטן מאוד ביחס לקבוצתו ובאורכו לא עלה על מטר. ליצור לא היו קרניים על פניו, והיה בעל עטרה קטנה ביותר שבלטה מעט מאחורי העורף ולצד הלחיים. הוא היה בעל מקור נוקשה ובעל רגליים ארוכות וייתכן שעמד יציב על שתיים. מחקרים אפשריים טוענים שהיה מכוסה בנוצות, בייחוד סביב הזנב.
דינוזאור זה בדומה לקרוביו היה אוכל צמחייה. הצמחים בעלי הפרחים היו נדירים בתקופתו ואולי הוא התבסס יותר על מחטניים, ציקסיים ושרכים אותם הוא תלש בלסתותיו דמויות מקור התוכי. הוא נכחד לאחר 125 מיליון שנה.
שחזור
Christmas Tree

| --- | --- |

 סינגל שיווקי בביצוע ליידי גאגא בהשתתפות ספייס קאובוי
 יצא לאור:  16 בדצמבר 2008
 פורמט:  הורדת מוזיקה 
 סוגה:  חג המולד • דאנס-פופ • סינת'פופ
 שפה:  אנגלית 
 חברת תקליטים:  סטרימליין • קון לייב • צ'ריטרי • אינטרסקופ
 כתיבה:  סטפני ג'רמנוטה • ניקולס דרסטי
 לחן:  ליידי גאגא 
 הפקה:  מרטין קירשנבאום • ספייס קאובוי
 
"Christmas Tree" (בעברית: "עץ חג המולד") הוא שיר שהוקלט על ידי הזמרת-יוצרת האמריקאית ליידי גאגא. השיר יצא לאור ב-16 בדצמבר 2008. הוא נכתב והופק על ידי גאגא, מרטין קירשנבאום וספייס קאובוי, שמשתתף גם בשירה. מבחינה מוזיקלית, "Christmas Tree" הוא שיר חג מולד עם השפעות דאנס-פופ וסינת'פופ. בשיר ישנה דגימה מתוך שיר חג המולד הקלאסי "Deck the Halls", וכן משתמש בפתיח שלו במילים "Rum pum pum pum" משיר חג המולד "The Little Drummer Boy". מבחינה לירית, השיר כולל רמיזות מיניות.
השיר ספג ביקורות מעורבות מטעם מבקרי המוזיקה, כאשר חלקם שיבחו את היצירתיות והייחודיות שלו ביחס לשירי חג מולד אחרים, בעוד אחרים מתחו ביקורת על רמיזותיו המיניות וקובעים שהוא "לא מתאים למשפחה". בעקבות מכירות דיגיטליות רבות, השיר הגיע בינואר 2009 למקום ה-79 במצעד קנדה הוט 100. בסוף 2010 הוא הגיע גם למקום ה-18 במצעד RIAJ היפני ולמקום ה-23 במצעד 100 שירי החג של בילבורד בארצות הברית. בדצמבר 2009 הוא הוצע להורדה בחינם באתר אמזון כחלק מהיוזמה "25 Days of Free" לקידום האתר. השיר נכלל בכמה אלבומי אוסף של חג המולד, כולל Now That's What I Call Christmas! 4.
רקע

"Christmas Tree" הוא שיר חג מולד, הכולל שירה של גאגא וספייס קאובוי. הוא נכתב והופק על ידי גאגא, ספייס קאובוי ומרטין קירשנבאום. ספייס קאובוי וגאגא הכירו בלוס אנג'לס על ידי מרטין קירשנבאום, העומד בראש חברת התקליטים של גאגא, צ'ריטרי רקורדס, השייכת לאינטרסקופ רקורדס. קירשנבאום המליץ על שיתוף פעולה ביניהם לאחר ששמע את הסינגל "My Egyptian Lover" של ספייס קאובוי, שיצא בינואר 2007 בהשתתפות הסולנית נדיה הו. קירשנבאום יצר קשר עם ספייס קאובוי במהלך דצמבר 2007 וספייס קאובוי שוחח לראשונה עם גאגא בטלפון בערב השנה החדשה, והם "ישר [הסתדרו] טוב מאוד" ושוחחו על פאייטים, כדורי דיסקו, פרינס, דייוויד בואי וציור גוף. הצמד עבד יחד בלוס אנג'לס עבור יצירת "Christmas Tree" ו-"Starstruck", שיר הכלול בכמה ממהדורות האלבום הנוכחי באותה תקופה של ליידי גאגא, The Fame. ספייס קאובוי התייחס לעבודה עם ליידי גאגא:
גילינו שאנחנו חולקים פחות או יותר את אותן חוויות; עשינו דברים דומים משני הצדדים של האוקיינוס האטלנטי. ואז הוזמנתי לאולפן כדי לכתוב כמה שירים עם ליידי גאגא; עשינו את "Starstruck", עשינו שיר בשם "Christmas Tree". היא סופר-יצירתית, היא מדהימה - הכותבת הטובה ביותר שאי פעם ראיתי, והמבצעת הטובה ביותר.
המקור באנגלית
We figured out that we shared pretty much the same experiences; we'd been doing similar things on opposite sides of the Atlantic. Then I got invited to the studio to write some songs with Lady Gaga; we did "Starstruck", we did a song called "Christmas Tree" She's super-creative, she's amazing — the best writer I'd ever seen, and best performer.
כתיבה ולחן

"Christmas Tree" הוא גרסה לשיר חג המולד המסורתי "Deck the Halls" (אנ'), עם אותה המנגינה, ורק המילים שונו לבעלות אופי מיני, עם רמיזות ומטאפורות מיניות רבות. מבחינה לירית, השיר הוא "חגיגי בצורה גסה" עם שורות כמו "Light me up put me on top/ Let's fa-la-la-la-la-, la-la, la, la". בניתוח של סטליוס פילי מוושינגטון סקוור ניוז, פילי מתבדח שמשמעות השיר קרובה יותר לגרסה המקורית של "Deck the Halls" (אנ'), שיר עם וולשי בשם "Nos Galan" ("ערב השנה החדשה" בוולשית) אשר מושר באופן מסורתי בערב ראש השנה, מאשר לגרסת חג המולד האנגלית. הוא מצטט את השורה הראשונה מהשיר המקורי, "Cold is the man who can't love", ואומר שגאגא "מבקשת לא להזהיר מפני הפיכה לאדם קר וחסר אהבה, אלא למנוע את הגורל הזה בדרך של אהבה חמה".
השיר, מסוגת חג המולד, מכיל גם מוזיקת דאנס-פופ וסינת'ספופ עם סינתיסייזרים ו"קצב דופק". ספייס קאובוי תיאר את השיר כ"עתידני". במילות השיר מוזכר כינויו של המפיק קירשנבאום, "Cherry Cherry Boom Boom". כשתיארה את השיר בפרק 25 בסדרת הרשת שלה ביוטיוב, "Gaga-vision", אמרה גאגא: "'Christmas Tree' עוסק ברוח חגיגת החג השמח ביותר ואני אגיד לכם למה: מכיוון שחג המולד הוא החג שהכי גורם לבנים ובנות להרגיש תאוותניים".
יציאה לאור

"Christmas Tree" יצא לאור ב-16 בדצמבר 2008 כסינגל להורדה דיגיטלית בלבד על ידי חברת התקליטים אינטרסקופ רקורדס, בזמן שהסינגל הראשון של גאגא "Just Dance" הגיע למצעדים. מאוחר יותר הוא הפך לזמין באמזון ובחנות האייטונס. השיר לא נכלל באלבום The Fame של גאגא. שנה לאחר מכן, בדצמבר 2009, הוא נכלל ברשימת השירים להורדה בחינם מאתר אמזון כחלק מההצעה "25 Days of Free", במסגרתה לאורך עשרים וחמשת הימים הראשונים של חודש דצמבר, כל יום שיר אחד בנושא חג המולד מוצע להורדה בחינם מהאתר. "Christmas Tree" הוצע בחינם ב-6 בדצמבר. השיר נכלל בכמה אלבומי אוסף: אלבום האוסף הקנדי NOW! Christmas 4, אלבום האוסף הטאיוואני Christmas 101 ואלבום האוסף העונתי It's Christmas Time, שכולם יצאו לאור בחג המולד של 2009. הוא נכלל גם באלבומי האוסף Merry Xmas! ו-Now That's What I Call Christmas! 4 (אנ'), שהוא חלק מסדרת אלבומי האוסף Now It's What I Call Music! (אנ'), שיצאו שניהם בחג המולד של 2010. "Christmas Tree" נכלל גם באלבום The Singles, מארז של סינגלי CD שיצאו ביפן בלבד בדצמבר 2010. הוא כלול בדיסק התשיעי והאחרון, שכולל גם את שלוש הרצועות החיות מהאלבום The Cherrytree Sessions.
קבלה

השיר זכה לביקורות מעורבות מצד המבקרים. אלכס רולס ממגזין אופביט (אנ') העניק לו ביקורת חיובית במסגרת "25 Days of Free" של אתר אמזון. הוא התבדח על כך שאמני השירים היותר-דתיים חייבים "להתפלל" למען ליידי גאגא, ותיאר את השיר כ"לא כל כך רציני". אסטרלה אדיירי, עורכת המוזיקה של עיתון הסטודנטים נאוז (אנ'), העניקה לשיר ביקורת חיובית והחמיאה ל"קצב הסינתיסייזר שלו ולרמיזות הרבות ליולטייד (חג המולד)". ריאן ברוקינגטון מניו יורק פוסט שיבח את השיר ותיאר אותו כ"שיר חג אהוב" ו"ג'ינגל מעץ אורן של איברים נשיים סמויים". מבקר מאתר gay.com תיאר את השיר כ"עליז" וכ"בחירה שובבה", ושיבח את ה"הוללות האפלה" שלו. ג'ינו דלה פז מפיליפין סטאר (אנ') תיאר את השיר ככזה שנע בין "אפס למטורף" ודיאנה נבירומה מוויקלי אובזרבר (אנ') כינתה את השיר "פשוט שובב ומטורף". ג'ייסון לואיס מפאסט פורוורד ויקלי (אנ') כינה את השיר "מגוחך בצורה מקסימה" ואמר שהוא בין "שירי החג 'החדשים' הטובים ביותר שיש". צ'אד בולוק מ-MTV כלל את "Christmas Tree" ברשימת שירי חג המולד החדשים ו"המצוינים", ותיאר אותו כ"לא-מסורתי ומיני באופן מעורפל".
מולי גמבל ממרקט טריביון (אנ') העניקה לשיר ביקורת שלילית, מתחה ביקורת על "המטאפורה המוסווית בצורה גרועה" של השיר על יחסי מין, וכינתה את השיר "חסר בושה". היא כתבה כי "Christmas Tree" אינו שיר שאפשר להאזין לו בנוכחות המשפחה וכי הוא "גורם לחג המולד להרגיש מלוכלך". קייטי האסטי ומלינדה ניומן מ-HitFix העניקו לשיר ביקורת שלילית ביותר, כינו אותו "טיפשי ונוראי בצורה בלתי נתפסת" ו"שיר חג המולד הנורא ביותר אי פעם בעולם כולו אי פעם", ומתחו ביקורת על המטפורות המיניות הברורות שלו. קסאונדרה באבר מאובזרבר-דיספץ' (אנ') כללה את השיר ברשימת "להיטי החג הנוראיים", ומתחה עליו ביקורת בשל היותו "מיני" ואמרה שהוא "לא מתאים לילדים".
בביקורת של כריס בילטון מאיי ויקלי (אנ') לאלבום Now! Christmas 4, השיר תואר כ"פורנו-טסטיק" (porn-tastic), וצוטטה השורה "עץ חג המולד שלי טעים" (My Christmas tree is delicious) מהשיר. בילטון הוסיף וכתב שהוא אחד השירים הבודדים באלבום שהופכים אותו ל"מילוי גרב (=מתנה) ראוי". בביקורת אחרת לאלבום בעיתון הגרדיאן בשארלוטטאון (אנ'), כינה המבקר דאג גלנט את השיר "מנחה איומה". בוורלי לאני, מ-Winnipeg Free Press (אנ'), העניק לשיר ביקורת שלילית, בהעירו כי המאזינים "ייעלבו" מה"מטפורות הממש לא חגיגיות" של השיר, וכינה אותו אחד מ"ים של שירים מקוריים בלתי נסבלים" באלבום Now! Christmas 4. דאריל סטרדן מאוטווה סאן (אנ') כינה את השיר "הסיבה היחידה לקנות" את האלבום Now! Christmas 4, והמליץ להוריד אותו. בביקורת אחרת על Now! Christmas 4, ג'ון לוקאס מג'ורג'יה סטרייט (אנ') תיאר את השיר כ"להיט אלקטרוני מטונף" ו"כל כך בוטה על מין עד שאתה צריך לתהות איך לעזאזל הוא עבר את שומרי הסף הערניים בדרך כלל של Now!", וכינה אותו "יוצא מן הכלל" עבור אלבום עדין פרט אליו. בביקורת על האלבום It's Christmas Time, כתבה פולי וויקס מצ'סטר כרוניקל, כינה את השיר כמשהו ש"יגרום שמחה לבני נוער". בביקורת אחרת על האלבום Now That's What I Call Christmas! 4, ג'יי מת'יו קוב ממגזין HiFi כינה את "Christmas Tree" חלק מ"רשימה טובה" של חומרים חדשים ותיאר אותו כ"שובב, אבל נחמד".
הצלחה מסחרית

עקב הורדות דיגיטליות רבות, "Christmas Tree" הגיע למקום ה-79 במצעד קנדה הוט 100 בשבוע הראשון של ינואר 2009, ושהה שם במשך שבוע. בנובמבר 2010 השיר הגיע למקום ה-18 במצעד RIAJ היפני, שם קבע את השיא שלו. בשבועות הבאים השיר ירד למקומות 51, 74, 81 ו-100 עד שיצא מהמצעד. בנוסף באותו החודש, השיר נכנס למצעד שירי החג של בילבורד בארצות הברית, והגיע בשיאו למקום ה-23. בדצמבר 2010 הוא דורג במקום ה-23 ברשימת "100 שירי חג המולד המובילים" על ידי בילבורד, בהתבסס על מכירות והשמעות במהלך החורף, לפי חישובם של נילסן סאונדסקאן ונילסון BDS.
רשימת רצועות

| הורדה דיגיטלית> מס' | הורדה דיגיטלית> שם | הורדה דיגיטלית> משך | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  |
| --- | --- | --- | --- | --- | --- | --- | --- | --- | --- |
| 1. | Christmas Tree (בהשתתפות ספייס קאובוי)   | 2:22 |  |  |  |  |  |  |  |
מיקומי שיא

|   ‏‏‏  מצעדים שבועיים (2008–2010)> מדינה |   ‏‏‏  מצעדים שבועיים (2008–2010)> מצעד |   ‏‏‏  מצעדים שבועיים (2008–2010)> מיקום שיא |   ‏‏‏  מצעדים שבועיים (2008–2010)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד 100 שירי החג | 23 |  |
|  יפן | יפן הוט 100 | 18 |  |
|  קנדה | קנדה הוט 100 | 79 |  |
How Do You Sleep? (שיר של ג'ון לנון)

| --- | --- |

יוקו אונו וג'ון לנון בעצרת החירות של ג'ון סינקלייר בזירת קריסלר באן ארבור, מישיגן.
 שיר בביצוע ג'ון לנון
 מתוך האלבום Imagine
 יצא לאור:  9 בספטמבר 1971
 תאריך הקלטה:  26 במאי - 5 ביולי 1971
 סוגה:  רוק, פאנק
 שפה:  אנגלית 
 אורך:  5:36
 חברת תקליטים:  אפל רקורדס
 כתיבה:  ג'ון לנון
 לחן:  ג'ון לנון 
 הפקה:  ג'ון לנון, יוקו אונו, פיל ספקטור
 
"How Do You Sleep?" (בעברית: "איך אתה ישן?") הוא שיר של מוזיקאי הרוק הבריטי ג'ון לנון מתוך אלבומו Imagine משנת 1971.
בשיר לנון שר התקפות אישיות נוקבות על חברו לשעבר ללהקת הביטלס ושותפו לכתיבת השירים, פול מקרטני. לנון כתב את השיר בתגובה למה שהוא תפס כזלזול אישי של מקרטני באלבום Ram, במיוחד בשיר "Too Many People".
השיר כולל סולו גיטרת סלייד שניגן ג'ורג' האריסון, והופק במשותף על ידי לנון, פיל ספקטור ויוקו אונו.